techiaith/cofnodycynulliad_en-cy huggingface dataset:
English: Well, yes, but I wanted to hear from you specifically. But that's a very clear message that we're hearing, and hopefully we can convey that to Government as we report on this work. Thank you very much. Thank you, Delyth. We'll move on to Jenny.
Welsh: Wel, ydyn, ond roeddwn i eisiau ei glywed e oddi wrthych chi'n benodol. Ond, ie, yn sicr, mae honna'n neges glir rydyn ni'n ei chlywed, a gobeithio y gallwn ni gyfleu hynny i'r Llywodraeth, dwi'n siŵr, wrth adrodd ar y gwaith yma. Iawn, diolch yn fawr iawn. Diolch, Delyth. Awn ni ymlaen felly at Jenny.
English: I think there is awareness within the legal sector. Clearly, I am from that sector as well, and that's useful. And I am aware, even though I don't know where submissions come from, that some of those have been coming from that sector; I can tell that from the type of submission that's reached me. I know there is awareness within the sector, but I agree more needs to be done, particularly perhaps in terms of the agencies that provide free advice to people, so that we can ensure that any environmental issues have the attention they deserve.
Welsh: Dwi'n credu bod yna ymwybyddiaeth o fewn y sector gyfreithiol. Yn amlwg, dwi yn hannu o'r sector yna hefyd, felly mae hwnna'n ddefnyddiol. A dwi'n ymwybodol, er dwi ddim yn gwybod o ble mae ceisiadau wedi dod, fod rhai o'r rheina wedi bod yn dod o'r sector yna yn benodol; dwi'n gallu dweud hynna o'r math o gais sydd wedi dod. Felly, dwi'n gwybod bod yna ymwybyddiaeth o fewn y sector yna, ond dwi'n cytuno bod angen gwneud mwy, yn enwedig o ran efallai yr asiantaethau sy'n cynnig cyngor am ddim i bobl, fel ein bod ni'n gallu gwneud yn siŵr bod unrhyw faterion ar yr amgylchedd yn cael y sylw dylen nhw ei gael.
English: Okay, thanks. Is there a risk that people aren't coming to you because you don't have enforcement powers?
Welsh: Ocê, diolch. Oes yna risg efallai bod pobl ddim yn dod atoch chi hefyd achos bod gennych chi ddim pwerau gorfodi?
English: Well, that's what I was trying to explain. I think that people look at the guidance and decide not to bring an issue to us, because it's not within scope, and the first thing I would do is to say, 'Well, I'm sorry, it's not within scope.' However, in terms of awareness for the permanent body, it would be useful to know which issues are out there.
Welsh: Wel, dyna beth roeddwn i'n ei ddweud. Rwy'n credu bod pobl sydd yn edrych ar beth yw'r canllawiau ac yn penderfynu peidio dod â materion ataf i, achos dyw e ddim o fewn sgôp, a'r peth cyntaf byddwn i'n ei wneud byddai edrych ar hwnna a dweud, 'Mae'n flin gyda fi, dyw e ddim mewn sgôp.' Er hynny, dwi'n credu, o ran ymwybyddiaeth ar gyfer y corff parhaol, byddai'n ddefnyddiol i wybod pa faterion sydd ar gael efallai.
English: I'm not sure if that's a question for me or a question for the Welsh Government, but I think -
Welsh: Dwi ddim yn siŵr a ydy hwnna'n gwestiwn i fi neu a ydy hwnna'n gwestiwn i Lywodraeth Cymru, ond dwi'n credu -
English: One switches back to English without thinking.
Welsh: Mae rhywun wedi switsio yn ôl i Saesneg nawr, heb feddwl.
English: No, no, it's fine. Of the six cases presented to you that weren't considered to be within scope, how many of those would have been within scope under the pre-Brexit arrangements?
Welsh: Na, na, mae'n iawn. O'r chwech achos oedd wedi'u cyflwyno ichi oedd ddim yn cael eu hystyried i fod o fewn sgôp, faint o'r rheini fuasai wedi bod o fewn sgôp o dan yr hen drefniadau cyn i Brexit ddigwydd?
English: It's very difficult to make that assessment, and you must also bear in mind that although those cases were brought forward, it's possible that they perhaps wouldn't have been taken further under the pre-Brexit regime. I wasn't involved, then, of course.
Welsh: Mae'n anodd iawn i wneud yr asesiad hwnnw, a hefyd, mae'n rhaid cofio, er bod yr achosion yna wedi dod ymlaen, mae'n bosibl fyddai'r rheini ddim ychwaith wedi mynd ymhellach o dan y gyfundrefn cyn hynny. Doeddwn i ddim ynghlwm â'r asesiadau cyn hynny, wrth gwrs.
English: And of the six, were some referred to other bodies, or referred elsewhere?
Welsh: Ac o'r chwech yna, oedd rhai ohonyn nhw wedi eu cyfeirio at gyrff eraill, neu rywle arall?
English: Yes, they were. Signposting has happened in relation to some of the six cases.
Welsh: Ydyn. Mae yna signposting wedi digwydd ynglŷn â rhai o'r chwech yna hefyd.
English: Thank you. Yes, I think there are some generic themes in the submissions that we've received that those submissions have highlighted. There's the need, perhaps, to review the laws that we have in Wales on a regular basis, and to review whether they're still relevant, or whether they are still suitable in terms of fulfilling the objectives they had when they were introduced, or in terms of what needs to be done and delivered now. I think one of the other things that has been highlighted in the submissions is the need to be very careful when drawing up legislation on one area that has been devolved and the impact that that has on another devolved area. So, one example there, of course, is environmental law and planning law, and that has become clear as part of the first report that we're working on in relation to forestry. Also, perhaps there is a need to be aware of the unexpected consequences and the things that can be very difficult to recognise when legislation or policy is made, regarding the different impacts, for example within environmental law, that arise when we change things within other laws. So, perhaps there are more general themes there in terms of the law and creating legislation and reviewing legislation within Wales.
Welsh: Diolch. Ie, rwy'n credu bod yna rai themâu generig, efallai, yn y ceisiadau sydd wedi dod i mewn y mae'r ceisiadau yna wedi'u huwcholeuo, efallai. Rwy'n credu bod yno'r angen, efallai, i adolygu cyfreithiau sydd gyda ni yng Nghymru yn gyson, ac i adolygu a ydyn nhw'n dal i fod yn berthnasol neu ydyn nhw'n dal i fod yn addas ar gyfer cyrraedd yr anghenion oedd ganddyn nhw ar y pryd ddaethon nhw i mewn, ond hefyd yr anghenion, efallai, sydd eisiau cael eu cyflawni nawr. Rwy'n credu mai un o'r pethau arall sydd wedi'i amlygu hefyd yn y ceisiadau sydd wedi dod i mewn yw'r angen i fod yn ofalus iawn wrth wneud cyfraith ar un ardal sydd wedi ei datganoli a'r effaith mae hynny efallai'n ei chael ar ardal arall sydd wedi ei datganoli hefyd. So, un enghraifft yn fanna, efallai, yw cyfraith amgylcheddol a chyfraith cynllunio, ac mae hynny wedi amlygu ei hun fel rhan o'r adroddiad cyntaf dŷn ni'n gweithio arno yn ymwneud â choedwigaeth. A hefyd, efallai, mae'r angen i fod yn ymwybodol o'r unexpected consequences a'r pethau, efallai, sydd yn anodd iawn i'w hystyried pan fydd cyfreithiau yn cael eu rhoi mewn lle neu bolisïau yn cael eu rhoi mewn lle, amboutu'r gwahanol sgileffeithiau sy'n gallu dod allan o hwnna, efallai o fewn cyfraith amgylcheddol, pan fyddwn ni'n newid pethau o fewn cyfreithiau eraill. So, efallai fod rhai themâu mwy cyffredinol yn fanna yn nhermau cyfraith a chreu cyfraith ac adolygu cyfraith o fewn Cymru, efallai.
English: I think the reality is that many of these environmental laws go back 40 or 50 years. Forestry is a very good example of that. The Act that is still in force goes back to 1967, therefore there is a need to review that and to keep that in mind. So, perhaps it is not about new laws that are being created all the time; it's also about a review of the existing legislation and how that links, perhaps, to some of the new laws that we're creating now.
Welsh: Rwy'n credu mai'r realiti yw bod llawer iawn o'r cyfreithiau amgylcheddol yma yn mynd nôl 40 neu 50 mlynedd. Mae coedwigaeth yn enghraifft dda iawn o hynny. Mae'r Ddeddf sydd yn dal i fod mewn grym yn mynd yn ôl i 1967, felly mae yna angen i adolygu hynny a chadw hynny mewn golwg. So, dydy e ddim efallai amboutu'r cyfreithiau newydd sy'n cael eu creu, bob amser; mae e hefyd amboutu'r adolygiad o'r cyfreithiau sydd gyda ni yn barod a sut mae'r rheini'n plethu, efallai, gyda rhai o'r rhai rŷn ni'n creu nawr.
English: Okay, thank you very much. If I could just raise with you something stakeholders have raised with us, which is a concern about a lack of transparency. Clearly, we have the annual report, but the feeling is that there isn't enough information on the various submissions and, indeed, what work you have ongoing and what you're doing from one month to the next, particularly on the website. Could you explain why there is a deficiency there?
Welsh: Ocê, diolch yn fawr iawn. Gaf i godi gyda chi rywbeth mae rhai o'r rhanddeiliad wedi codi gyda ni, sef mynegi gofid ynglŷn â diffyg tryloywder? Yn amlwg, mae gyda ni'r adroddiad blynyddol, ond y teimlad yw nad oes digon o wybodaeth ynglŷn â'r submissions gwahanol a hefyd ynglŷn â pha waith sydd gyda chi a beth rŷch chi'n gwneud o un mis i'r llall, efallai, yn enwedig ar y wefan. Efallai gallech chi esbonio pam, efallai, fod yna ddiffyg yn hynny o beth.
English: I accept that criticism, and I think that is something that we will respond to. We have arranged a meeting for stakeholders next Thursday, and that will be an opportunity to present orally that annual report, but also to take feedback from them and discuss in an open forum some of the issues that I'm involved with. So, I very much hope that that responds to some of the concerns that stakeholders have in that regard. Certainly, we did a fair bit of work in discussing with stakeholders at the outset, at the time of establishment, and I'm very grateful for the input from stakeholders on the establishment of this role and, indeed, in helping with putting processes in place and so on. But, clearly, there is more work still to be done in ensuring that transparency, and that's hugely important for me, and it's a piece of work that we will be undertaking in response to that.
Welsh: Rwy'n derbyn y feirniadaeth yna, ac rwy'n credu bod hynny'n rhywbeth rŷn ni'n mynd i ymateb iddo. Rŷn ni wedi trefnu cyfarfod ar gyfer rhanddeiliad i ddigwydd dydd Iau nesaf, a bydd hynny'n gyfle i gyflwyno ar lafar yr adroddiad blynyddol yna, ond hefyd i gael cyfle i gael adborth wrthyn nhw a chyfle i drafod rhai o'r pynciau rwy'n ymwneud gyda nhw mewn fforwm agored. Felly, dwi'n gobeithio bod hynny'n ymateb i'r consýrn sydd gyda rhanddeiliaid ar hynny. Yn sicr, fe wnaethon ni dipyn o waith yn trin a thrafod gyda rhanddeiliaid yn y cychwyn cyntaf, wrth sefydlu, a dwi'n ddiolchgar iawn hefyd am y mewnbwn gafwyd gan randdeiliad ar sefydlu'r rôl a hefyd wrth helpu gyda sefydlu'r prosesau ac yn y blaen. Ond, yn amlwg, mae mwy o waith i'w wneud ar sicrhau'r tryloywder yna, ac mae hwnna'n bwysig iawn i fi, ac mae hwnna'n ddarn o waith rŷn ni'n mynd i ymgymryd ag e i ymateb i hwnna.
English: Okay. That's good to hear, but is there a risk, as it is an interim role for two or perhaps three years, that one would tend to say, 'Well, we won't be here in three years, so there's not much point in creating these processes and spending too much time on it'?
Welsh: Ie, ocê. Mae'n dda clywed hynny. Ond oes yna risg, gan ei bod hi'n rôl interim am ddwy, efallai tair, blynedd, fod rhywun yn dueddol o ddweud, 'Wel, fyddwn ni ddim yma mewn tair blynedd; does dim pwynt gwario gormod o amser yn creu prosesau ac yn y blaen'?
English: No. We've tried to keep it simple in terms of how we deal with things, and I certainly don't want this role to have come to an end when we don't have positive outputs from the period that it's been in existence. So, I do think that as we don't know when the role will come to an end, or what will emerge at the end of it, I do think that we have to work on the basis that we don't know what the future holds, and to do our level best within the rules that we're currently facing.
Welsh: Na. Rŷn ni wedi trio bod yn syml iawn yn y ffordd dŷn ni wedi bod yn delio gyda phethau. Yn sicr, dwi ddim moyn i'r rôl ddod i ben ac nad oes gyda ni allbynnau positif iawn o'r cyfnod dŷn ni wedi bod yn neud y rôl. Felly, dwi'n credu gan nad ŷn ni'n gwybod, efallai, pryd neu beth fydd yn amlygu ei hun yn dod allan o'r rôl, dwi'n credu bod rhaid i ni weithio ar y sail nad ŷn ni'n gwybod beth yw hwnna, a gweithio'r gorau rŷn ni'n gallu o fewn y rheolau sydd gyda ni ar hyn o bryd.
English: And that leads me nicely to my next question, because, when you talk about output and legacy in terms of the role that you're currently delivering, what processes are in place to monitor any action on the recommendations that you may make to Government, and whose role is it to monitor that?
Welsh: Ac mae hwnna'n arwain fi'n neis at y cwestiwn nesaf, achos pan ŷch chi'n sôn am allbynnau a rhyw fath o legasi, efallai, o safbwynt y rôl rŷch chi'n ei gyflawni ar hyn o bryd, pa brosesau sydd yn eu lle i fonitro unrhyw weithredu ar argymhellion, er enghraifft, fyddech chi yn eu gwneud i'r Llywodraeth, a rôl pwy yw monitro hynny?
English: There aren't any formal processes in terms of monitoring, because, as I said, I don't have the power to enforce action on these recommendations, but I think that is a very good question, and I think that is something, as the report is published, as regards how we're going to go on with that, and keep that discussion ongoing and open, perhaps, regarding what is happening on that and monitoring that. There is also a very good question in terms of monitoring and looking at how the people who have made submissions feel about how they have been dealt with; do they feel that their concerns have been dealt with appropriately? And it's very difficult to know when exactly to do that, given that perhaps their views regarding the process would be different when the report comes out, as compared to after us saying, 'We can't look at it straight away.' So, there is a need to look at that, and, certainly, that is something that we have been trying to put in place and working on how we put that in place.
Welsh: So, does yna ddim prosesau ffurfiol yn eu lle o ran monitro, achos, fel rôn i'n dweud, does dim pŵer gen i i orfodi gweithrediad ar yr argymhellion hyn, ond dwi'n credu bod hwnna'n gwestiwn da iawn, a dwi'n credu bydd hwnna'n rhywbeth, wrth i'r adroddiad cyntaf gael ei gyhoeddi nawr, ar gyfer sut rŷn ni'n mynd i ddilyn lan ar hwnna a chadw'r drafodaeth yna'n agored, efallai, ynglŷn â beth sydd yn digwydd ynglŷn â hwnna a monitro hwnna. Mae yna hefyd gwestiwn da iawn o ran monitro ac edrych ar fel mae'r bobl sydd wedi rhoi ceisiadau i mewn mor belled yn teimlo amboutu sut mae'r rheini wedi cael eu delio â nhw; ydyn nhw'n teimlo bod eu consýrn nhw wedi cael ei ddelio ag e yn briodol? Ac mae'n anodd iawn i wybod pryd yn gwmws i neud hwnna, gan ystyried efallai y byddai eu barn nhw am y broses yn wahanol unwaith mae'r adroddiad yn dod allan, o gymharu ag, efallai, yn syth ar ôl i ni ddweud, 'Wel, dŷn ni ddim yn mynd i allu edrych arno fe'n syth bin.' Felly, mae eisiau edrych ar hwnna, ac, yn sicr, mae hwnna'n rhywbeth rŷn wedi bod yn trio'i roi yn ei le, ac yn gweithio ar sut rŷn ni'n mynd i'w roi e yn ei le.
English: Before I bring Jenny in, as a committee, we can also make recommendations for the Government, and they can accept them, accept them in principle or reject them, but I don't feel that there is a great deal of transparency or clarity as regards recommendations you make to Government - or when you will be making more recommendations to the Government - and whether there is tracking and monitoring process, and so on.
Welsh: Cyn dod â Jenny i mewn, mae gennym ni fel pwyllgor fodd i greu argymhellion i'r Llywodraeth, ac mae'r Llywodraeth yn eu derbyn, eu derbyn mewn egwyddor neu'n eu gwrthod, ond dwi ddim yn teimlo bod lot o dryloywder nac eglurder ynglŷn â phan fyddwch chi'n neud argymhellion i'r Llywodraeth - neu pan fyddwch chi, efallai, yn gwneud mwy o argymhellion i'r Llywodraeth - a bod yna ryw broses o dracio a monitro, ac yn y blaen.
English: And perhaps that is something that could be looked at in terms of strengthening the process currently, before the permanent body is established. Perhaps that is an element that could be strengthened in the system and the role that we have currently also.
Welsh: Ac efallai fod hwnna'n rhywbeth y gellid edrych arno o ran cryfhau'r broses ar hyn o bryd, cyn bod y corff parhaol yn dod yn ei le. Efallai fod hwnna'n elfen y gellid ei chryfhau yn y system a'r rôl sydd gyda ni ar hyn o bryd hefyd.
English: That is a very timely question, because we already have arranged a panel to discuss hedgerows specifically in the Royal Welsh Show on the twenty-first of next month. It'll be a panel of experts, and instead of having just a panel discussing the role and what we've been doing, I thought it was important to bring stakeholders together to discuss something specific. So, what we're going to do is have a panel and a discussion regarding the existing regulations and look also to the future, in terms of how to regulate hedgerows for the future. It also links nicely to the first report and the work on forestry, so it broadens out the work that we've been doing on that. In light of that, if somebody wants to provide written evidence or oral evidence on that, we will be drawing up a report on that specific subject as one of the areas that we will be looking at. So, things have moved on since the annual report was published.
Welsh: Mae hwnna'n gwestiwn amserol iawn, achos dŷn ni eisoes nawr wedi trefnu panel i drafod cloddiau neu wrychoedd yn benodol yn y sioe frenhinol ar yr unfed ar hugain o'r mis nesaf. Mae yna banel o arbenigwyr, ac yn lle cael digwyddiad jest yn trafod y rôl a beth rŷn ni wedi bod yn neud, rôn ni'n meddwl ei bod hi'n bwysig iawn defnyddio'r cyfle i gael rhanddeiliaid at ei gilydd i drafod pwnc penodol. Felly, beth fyddwn ni'n neud yw rŷn ni'n mynd i gael panel a thrafodaeth amboutu'r rheoliadau sydd ar hyn o bryd, a hefyd edrych i'r dyfodol ar hynny, yn nhermau sut i reoli gwrychoedd yn y dyfodol. Mae e'n plethu hefyd yn neis gyda'r adroddiad cyntaf a'r gwaith ar goedwigaeth hefyd, so mae e'n ymestyn ar y gwaith dŷn ni wedi bod yn ei wneud ar hwnna. Yn sgil hwnna wedyn, os oes unrhyw un am roi tystiolaeth ysgrifenedig neu ar lafar ar hwnna, byddwn ni yn gwneud adroddiad byr ar y pwnc yna'n benodol fel un o'r ardaloedd byddwn ni'n edrych arno. Felly, mae pethau wedi symud ymlaen ers i'r adroddiad blynyddol gael ei gyhoeddi ar hwnna.
English: I think the only thing to add there is that - it's very easy to say this in hindsight - at the outset, there was quite some uncertainty as to what I could deal with and what I couldn't. So, I think, with some of the early submissions, it took some time to explain that. And I do hope that the new pro forma we have makes that more clear - that responds to the feedback that we had initially on those aspects. But other than that, I don't think that - . Clearly, we will need to have a more formal feedback system in place, and hopefully that is something we'll develop over ensuing months.
Welsh: Dwi'n credu mai'r unig bethau efallai i'w adio i hwnna yw - mae'n rhwydd iawn edrych yn ôl nawr - i ddechrau, roedd yna dipyn efallai o ansicrwydd amboutu beth rôn ni'n gallu delio gyda fe a beth nad oedden ni'n gallu delio gyda fe. So, dwi'n credu, gyda rhai o'r ceisiadau cyntaf yn enwedig, bu tipyn o amser i esbonio hwnna. A dwi'n gobeithio bod y pro forma newydd sydd gyda ni'n gwneud hwnna'n fwy clir - mae hwnna'n ymateb i'r adborth gawson ni'n gychwynnol ar yr agweddau hynny. Ond heblaw am hynny, dwi ddim yn credu ar hyn o bryd - . Bydd angen inni, yn amlwg, wneud system o adborth mwy ffurfiol hefyd, a dwi'n gobeithio bydd hwnna'n rhywbeth byddwn ni'n ei ddatblygu dros y misoedd nesaf hefyd.
English: I think the added value is in terms of the fact that it comes from specific submissions that people are concerned about. I think that does add value to the process and the way it's dealt with. I also think it enables us to look at, sometimes, quite technical elements and detailed issues in environmental law in Wales, and perhaps look at how we draw expertise in from different places in order to look at those issues in more detail. Also, I hope that it helps to highlight some of the concerns that are out there. But, clearly, it works in the context of the role that you have to play, and that other bodies play too. So, you do have to look at it holistically in that sense.
Welsh: Dwi'n credu bod y gwerth ychwanegol efallai yn nhermau'r ffaith ei fod e'n dod o geisiadau penodol mae pobl yn becso amdanyn nhw ac yn pryderu amdanyn nhw. Dwi'n credu bod hwnna'n adio gwerth i'r broses a'r ffordd mae'n cael ei ddelio gyda fe. Dwi'n credu hefyd ei fod e'n ein galluogi ni i edrych, efallai, ar elfennau eithaf technegol a manwl yn y gyfraith amgylcheddol sydd gyda ni yng Nghymru, ac efallai edrych ar sut rŷn ni'n tynnu arbenigedd i mewn o wahanol lefydd er mwyn edrych ar y materion yna'n fwy manwl. Ac mae e hefyd, dwi'n gobeithio, yn helpu i amlygu rhai o'r pryderon sydd ar gael. Ond, yn amlwg, mae e'n gweithio yng nghyd-destun, fel rŷch chi'n dweud, y rôl sydd gyda chi i'w chwarae, a chyrff eraill hefyd, felly mae'n rhaid edrych arno fe fel cyfanwaith hefyd.
English: That's the hope, because, clearly, if there isn't an outcome following the recommendations, then I certainly wouldn't be happy if I didn't feel that it had had an impact. I have no enforcement powers in terms of those changes, but I would very much hope that it would have a positive impact, as you say.
Welsh: Dyna'r gobaith, achos, yn amlwg, os nad oes rhywbeth yn digwydd yn sgil yr argymhellion, byddwn i ddim yn hapus i beidio â bod yn y sefyllfa fy mod i'n teimlo ei fod e wedi cael rhyw effaith. Does gen i ddim pŵer i orfodi'r effeithiau neu'r newidiadau hynny, ond byddwn i, wrth gwrs, yn mawr obeithio y byddai'n cael effaith, fel rŷch chi'n ei ddweud.
English: Thank you very much. We are coming to the end of the session. I'll just ask one question to close: is there a risk in terms of people's perception of your independence in this role? Clearly, the Government is providing a secretariat. Comparing it with other bodies in the UK, is that something that you are aware of, and, if you are, what are you doing to underline the fact that you are not some sort of extension of the Welsh Government?
Welsh: Diolch yn fawr iawn. Rŷn ni'n dod at ddiwedd y sesiwn. Gwnaf i jest ofyn un cwestiwn i gloi: oes yna risg o safbwynt canfyddiad pobl o'ch annibyniaeth chi yn eich rôl chi? Yn amlwg, mae'r Llywodraeth yn darparu secretariat. Mewn cymhariaeth, efallai, gyda chyrff yng ngweddill y Deyrnas Unedig, ydy hwnna'n rhywbeth rŷch chi'n ymwybodol ohono fe, ac, os ŷch chi, beth ŷch chi'n ei wneud i danlinellu'r ffaith eich bod chi ddim yn rhyw fath o estyniad o Lywodraeth Cymru?